Il-ħaddiema fl-isptarijiet Karin Grech, San Luqa u l-Isptar Ġenerali t'Għawdex bdew b'azzjoni industrijali jumejn ilu fuq ordni tal-UĦM – Voice of the Workers talli l-Gvern ma żammx kelmtu li l-ħaddiema ta' Steward Health Care se jgawdu mill-istess drittijiet bħall-ħaddiema tal-Gvern sal-1 ta' Jannar. Għalhekk mill-1 ta' Frar, il-professjonisti li jaħdmu f'dawn l-isptarijiet immexxija minn Steward mhux qegħdin jaraw pazjenti ġodda u mhux qed jagħmlu follow-ups sakemm ma jkunux każijiet urġenti. Fi stqarrija, il-UĦM qalet li meta fl-2019 hija kienet rebħet l-għarfien uffiċjali tal-ħaddiema ta' Steward kienet minnufih talbet li dawn il-ħaddiema jkunu assorbiti mal-Gvern, peress li billi huma jaħdmu spalla ma' spalla ma' professjonisti bħalhom li huma impjegati mal-Gvern, ma kienx ġust li jibqgħu jitħallsu inqas minnhom. F'Novembru li għadda l-Gvern kien ikkommetta ruħu li jilqa' din it-talba wara li l-UĦM kellha tirrikorri għal azzjonijiet industrijali. Il-Gvern kien aċċetta li dawn il-ħaddiema jingħataw paga u kundizzjonijiet ugwali b'seħħ lura mill-1 ta' Jannar tal-2019. Kien intrabat ukoll li l-proċess tat-trasferiment tal-ħaddiema kellu jsir sal-aħħar ta' Diċembru li għadda. Madankollu, dan ma seħħx. F'Novembru li għadda Il-ħaddiema ta' Steward se jkollhom l-istess drittijiet bħall-ħaddiema l-oħra Fit-tieni ġimgħa ta' Jannar, il-UĦM kienet tat ġimgħa oħra ċans lill-Gvern biex isiru t-tibdiliet neċessarji. Il-Gvern, iżda, reġa' ma żammx kelmtu "tant li lanqas biss wieġeb korrispondenza li ntbagħtet mill-UĦM." Dan wassal biex l-unjin tiddikjara tilwima industrijali u tieħu diversi azzjonijiet. Il-UĦM qalet li tispera li l-Gvern jagħti widen lil dawn il-ħaddiema u jwettaq dak li wiegħed biex dawn il-professjonisti li kienu minn ta' quddiem fil-ġlieda kontra l-Covid-19 jiġu trattati bid-dinjità li tistħoqqilhom. Aqra aktar Steward Health Care tiċħad li l-ħaddiema mhux jitħallsu tas-sick leave Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_601c0942e3958_rand.td-a-rec-img{text-align:left}.td_uid_3_601c0942e3958_rand.td-a-rec-img img{margin:0 auto 0 0}